CELEX: E2013P0026
Language: fi
Date: 2013-11-14 00:00:00
Title: Hæstiréttur Íslandsin 14. marraskuuta 2013 esittämä pyyntö saada EFTAn tuomioistuimelta neuvoa-antava lausunto asiassa Islannin valtio vastaan Atli Gunnarsson (Asia E-26/13)

20.3.2014   
            
            
               FI
            
            
               Euroopan unionin virallinen lehti
            
            
               C 81/13
            
         Hæstiréttur Íslandsin 14. marraskuuta 2013 esittämä pyyntö saada EFTAn tuomioistuimelta neuvoa-antava lausunto asiassa Islannin valtio vastaan Atli Gunnarsson
   (Asia E-26/13)
   2014/C 81/12
   Hæstiréttur Íslands (Islannin korkein oikeus) on esittänyt EFTAn tuomioistuimelle 14. marraskuuta 2013 päivätyllä kirjeellä pyynnön neuvoa-antavan lausunnon saamiseksi asiassa Islannin valtio vastaan Atli Gunnarsson. Pyyntö saapui tuomioistuimen kirjaamoon 15. marraskuuta 2013 ja koskee seuraavia kysymyksiä:
   
               1.
            
            
               Onko ETA-sopimuksen 28 artiklan ja/tai direktiivin 2004/38/EY 7 artiklan mukaista, että sopimuksen sopimuspuolena oleva valtio (A) ei anna aviopuolisoille mahdollisuutta yhdistää henkilökohtaisia verohyvityksiään tuloverotuksessa tilanteessa, jossa molemmat puolisot muuttavat valtiosta (A) ja asuvat toisessa valtiossa (B) ETA-alueella ja toinen heistä saa eläkettä valtiosta (A) kun toisella ei ole mitään tuloja, mutta pariskunnan verotustilanne olisi erilainen, jos molemmat asuisivat valtiossa (A), jossa heidän sallittaisiin yhdistää henkilökohtaiset verohyvityksensä?
            
         
               2.
            
            
               Onko ensimmäiseen kysymykseen vastattaessa merkitystä sillä, että ETA-sopimus ei sisällä säännöstä, joka vastaisi Euroopan unionin toiminnasta tehdyn sopimuksen 21 artiklaa?